
Prienų rajono savivaldybės tarybai


SPRENDIMO „DĖL SUTIKIMO PERIMTI VALSTYBĖS TURTĄ“ PROJEKTO
AIŠKINAMASIS RAŠTAS

2016-12-08  Nr. (15.1)-R3-313

Šis sprendimo projektas parengtas vadovaujantis Lietuvos Respublikos kelių įstatymo 3 ir 4 straipsniais ir atsižvelgiant į Lietuvos automobilių kelių direkcijos prie Susisiekimo ministerijos (toliau – LAKD) 2016-11-28 raštą Nr. (6.9) 2-8687 „Dėl jungiamųjų kelių palei rekonstruotiną magistralinio kelio A5 Kaunas–Marijampolė–Suvalkai ruožą nuo 13,40 iki 35,40 km“. 
LAKD yra parengusi magistralinio kelio A5 rekonstrukcijos iš dviejų eismo juostų į keturias techninį projektą, kuriame abiejose kelio pusėse suprojektuoti jungiamieji keliai, siekiant sumažinti esamų, tačiau saugaus eismo reikalavimų neatitinkančių nuovažų skaičių nuo magistralinio kelio į šalia kelio esančius žemės sklypus, prie kurių nėra numatyta jokio privažiavimo. 
Jungiamieji keliai pagal LR kelių įstatymą yra priskiriami tik vietinės reikšmės viešiesiems keliams, o vietinės reikšmės viešieji keliai priskiriami savivaldybėms.
LAKD siūlo po magistralinio kelio A5 Kaunas–Marijampolė–Suvalkai ruožo nuo 13,40 iki 35,40 km rekonstrukcijos perimti Lietuvos Respublikos valstybės ir savivaldybių turto valdymo, naudojimo ir disponavimo juo įstatymo nustatyta tvarka LAKD lėšomis rekonstruotus jungiamuosius kelius (bendras ilgis apie 17,73 km). 


Vyriausiasis specialistas,
laikinai einantis skyriaus vedėjo pareigas	                                                 Dainius Sodaitis




Juozas Šiugždinis, tel. (8 319) 61 124, el. p. juozas@prienai.lt
image1.png




